امریکا-دا دموکرات پارتی نین 2016-جی پرزیدنت نامیزدی، کئچمیش خاریجی ایشلر ناظیری هیلاری کلینتون 2020-جی ایل پرزیدنت سئچکی‌لری اوچون نامیزد اولمایاجاغینی آچیقلادی.
"سئچکی یاریش‌لارینا قاتیلمایاجاغام. نیه اینانیرامسا، اونلار اوچون ایشلمه‌یه، دانیشماغا و دستکلمه‌یه داوام ائده‌جه‌یم.
حاضردا باش وئرن پروسه لر، اؤلکه‌میزی تهلوکه‌یه آتان مسئله‌لر منی دریندن ناراحات ائدیر".
خاطیرلاداق کی، بون‌دان اوولکی سئچکی‌لرده هیلاری کلینتون امریکا تاریخینده دموکرات پارتینی پرزیدنت‌لیک یاریشیندا تمثیل ائدن ایلک قادین نامیزد ایدی.
2020 پرزیدنت سئچکی‌لری اوچون دموکرات پارتی دن ورمونت سناتورو بری سندرز، ماساچوست سناتورو الیزابت وارن، نیوجرسی سناتورو کوری بوکر و کالیفورنیا سناتورو کمالا هاریس ایندیدن نامیزدلیک‌لرینی آچیقلاییب‌لار.
